stanford-oval/wikipedia huggingface dataset:
Salmento (Kouvola)

| Salmento |
| --- | --- |
Valtiot:  Suomi
Maakunnat:  Kymenlaakso, Etelä-Karjala
Kunnat:  Kouvola (Valkeala), Luumäki
Koordinaatit:  61°00′23″N, 27°09′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskuoja:  Kuukanoja Hangasjärveen 
Järvinumero:  14.184.1.016
Mittaustietoja
Pinnankorkeus:  83,8 m  
Pituus:  2,4 km  
Leveys:  830 m  
Rantaviiva:  7,16652 km  
Pinta-ala:  53,6317 ha  
Tilavuus:  0,0016624 km³ 
Keskisyvyys:  3,1 m  
Suurin syvyys:  8,28 m  
Saaria:  1 
 fiSalmento 
Salmento  on Kymenlaakson ja Etelä-Karjalan maakuntien sekä Kouvolan Valkealan ja Luumäen rajalla, Pyötsiän pohjoispuolella sijaitseva järvi.
Maantietoa

Järven pinta-ala on 54 hehtaaria, se on 2,4 kilometriä pitkä ja 850 metriä leveä. Sillä on yksi saari, jonka pinta-ala on 0,01 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 1,7 miljoonaa kuutiometriä eli 0,0017 kuutiokilometriä. Sen keskisyvyys on 3,1 metriä ja suurin syvyys on 8,3 metriä. Sen rantaviivan pituus on 7,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Pasinjoen–Hangasjärven valuma-alueeseen (14.184) se kuuluu. Järven vedenpinnan korkeus on 83,8 metriä mpy.
SS Lapland

| SS Lapland |
| --- | --- |

Lippuvaltio:   Belgia
Omistaja:  Red Star Line
Rakennustelakka:  Harland & Wolff, Belfast
Rakennusnumero:  393
Vesillelasku:  27. heinäkuuta 1908
Neitsytmatka:  10. huhtikuuta 1909
Status:  Romutettiin Osakassa, Japanissa vuonna 1934
Tekniset tiedot
Pituus:  184 m
Bruttovetoisuus:  17,540 brt
Muuta:  Osui miinaan huhtikuussa vuonna 1917
SS Lapland oli Red Star Line -varustamon matkustaja-alus, joka rakennettiin Harland & Wolffin telakalla. Laivan vesillelasku tapahtui 27. kesäkuuta 1908. Alus näytti ulkoapäin samalta kuin sen sisaralukset Samland, Gothland ja Poland, mutta oli kooltaan huomattavasti suurempi.
Laiva

Lapland rakennettiin Harland & Wolffin telakalla Pohjois-Irlannin Belfastissa vuonna 1909, toisin kuin useimmat muut aikansa matkustaja-alukset. Alus oli 184,6 metriä pitkä, 21,5 metriä leveä ja sen huippunopeus oli 17 solmua. Aluksessa oli kaksi savupiippua, neljä mastoa ja kaksi höyrykoneilla käyvää potkuria. Sen kapasiteetti oli 17 540 bruttorekisteritonnia, ja se oli suurin koskaan Red Star Linella rakennettu alus.
Laplandiin oli asennettu sähkökäyttöisiä hissejä, jotka eivät olleet tuohon aikaan kovin yleisiä. Aluksessa oli myös kuntosali ja stenografiatoimisto. Lisäksi matkustajilla oli pääsy lasitetulle kävelykadulle.
Historia

Lapland aloitti 10. huhtikuuta 1909 neitsytmatkansa Belgian lipun alla.Neitsytmatkan reitti oli Belgian Antwerpenistä Englannin Doveriin ja sieltä Yhdysvaltojen New Yorkiin. Alus aloitti viimeisen matkansa tällä reitillä 7. huhtikuuta 1914. 9. tammikuuta 1914 alus kävi Liverpoolin, Englannin ja New Yorkin reitillä.
Historia > Titanicin miehistön jäsenten haku

Huhtikuussa 1912 White Star Line osti Laplandin tuodakseen Titanicin miehistön eloon jääneet jäsenet Englantiin, kun heidät oli pidätetty Yhdysvalloissa tutkimuksia varten. Lapland saapui Englantiin 28. huhtikuuta, 13 päivää Titanicin uppoamisen jälkeen.
Historia > Ensimmäinen maailmansota

Lapland aloitti 29. lokakuuta 1914 Liverpool-New York reitillä Yhdistyneen kuningaskunnan lipun alla jolloin sen omisti Cunard Line. Huhtikuussa 1917 se osui miinaan Merseyssä, mutta onnistui kuitenkin pääsemään Liverpooliin. Kesäkuussa 1917 alus muutettiin joukkojenkuljetusalukseksi.
Historia > Sodan jälkeen

24. marraskuuta 1918 laiva aloitti ensimmäisen matkansa Compiègnen aselevon jälkeen, purjehtimalla Liverpoolista New Yorkiin White Star Linen lipun alla ja 2. elokuuta 1919 aloitti kuudennen ja viimeisen kierroksensa tällä reitillä. 16. syyskuuta 1919 alus siirrettiin Southamptonin – New Yorkin reitille White Star Linen lipun alla ja se teki kolme matkaa tällä reitillä. Viimeisin oli 27. marraskuuta 1919.
29. huhtikuuta 1932 alus aloitti viimeisen matkansa Antwerpenin, Southamptonin, Havren ja New Yorkin välillä. Alus romutettiin vuonna 1933 Osakassa, Japanissa.
Lapland
SS Laplandin tehtävä oli hakea Titanic eloonjäänet miehistön jäsenet pois Yhdysvalloista. (Titanicin tuho)
Lapland
Samothrákin arkeologinen museo

| Samothrákin arkeologinen museo Αρχαιολογικό Μουσείο Σαμοθράκης |
| --- | --- |
 Samothrákin arkeologinen museo.
Tyyppi:  arkeologinen museo
Sijainti:  Palaiópoli, Samothráki, Évros, Itä-Makedonia ja Traakia, Kreikka
Perustettu:  1939
Koordinaatit:  40°30′10″N, 25°31′41″E
 fiSamothrákin arkeologinen museo 
   
Samothrákin arkeologinen museo (myös Samothraken arkeologinen museo; kreik. Αρχαιολογικό Μουσείο Σαμοθράκης, Archaiologikó Mouseío Samothrákis) on arkeologinen museo Palaiópolin kylässä Samothrákin saarella Kreikassa. Se toimii Suurten jumalten pyhäkköalueen yhteydessä ja esittelee pääosin sen alueelta löydettyä antiikin aikaista esineistöä.
Museo on perustettu vuonna 1939 ja museorakennus rakennettiin vuosina 1939–1955. Sitä laajennettiin vuosina 1960–1961. Museon rakensi American School of Classical Studies at Athens eli Yhdysvaltain arkeologinen koulu Ateenassa.
Kokoelmat

Museon kokoelmiin kuuluu esineistöä antiikin Samothraken pyhäkköalueelta sekä Samothraken kaupungista ja sen hautausmaalta, jotka kummatkin sijaitsivat Palaiópolin lähellä. Esineisiin kuuluu muun muassa rakennusten koristeosia, veistoksia, keramiikkaa, piirtokirjoituksia ja rahoja.
Merkittävimpiin esineisiin kuuluvat muun muassa myöhäiseltä geometriselta kaudelta olevat kantharos-juoma-astiat (600-luvun alku eaa.); Eufiletos-maalarin tyyliä edustava attikalainen amfora, jonka kuvitus esittää mm. Athenea (525 eaa.); mustakuviotekniikalla koristeltu pelike, jonka kuvitus esittää Heraklesta ja Dionysosta puristamassa ja maistamassa viiniä (noin 500–490 eaa.); persialainen leijonanmuotoinen kultaneula Akhaimenidien hallitsijasuvun ajalta (400-luku eaa.); Kuorotanssijoiden salin eli Temenoksen marmoriset friisit, jotka esittävät tanssivaa naisten kuoroa (noin 340 eaa.); Arsinoeionin eli Arsinoe II:n rotundan koristeosat (288–281 eaa.); Ptolemaios II:n propylonin aarnikotkia kuvaavat koristeosat (285–281 eaa.); sekä Anaktoronista löydetty kaksikielinen piirtokirjoitus, joka kielsi sisäänpääsyn rakennuksen adytoniin vihkiytymisriittejä suorittamattomilta (1. vuosisata).
Museossa on myös pyhäkköalueelta vuonna 1863 löydetyn Samothraken Niken kopio. Alkuperäinen patsas on Louvressa.
Siivellinen Nike.
Arsinoeionin eli Arsinoe II:n rotundan koristeosia.
Kuorotanssijoiden salin friisiä.
Ptolemaios II:n propylonin koristeosia.
Aiheesta muualla

Kuvia tai muita tiedostoja aiheesta Samothrákin arkeologinen museo Wikimedia Commonsissa
Samsung Galaxy A53

| Samsung Galaxy A53 |
| --- | --- |


Valmistaja:  Samsung
Edeltäjä:  Samsung Galaxy A52 Samsung Galaxy A52 5G
Käyttöverkot:  2G, 3G, 4G ja 5G
Mitat:  159,6 × 74,8 × 8,1 mm
Paino:  189 g
Näyttö:  Super AMOLED, 6,5", 120 Hz
Näytön kuvatarkkuus:  1 080 × 2 400 px
Suoritin:  Exynos 1280
Grafiikkapiiri:  Mali-G68
Muisti:  128 tai 256 Gt
Keskusmuisti:  6 tai 8 Gt
Takakamera:  64 Mpx + 12 Mpx (ultralaajakulma) + 5 Mpx (makro) + 5 Mpx (syvyys)
Etukamera:  32 Mpx
Käyttöjärjestelmä:  Android 12, päivitettävissä Android 13 -versioon
Akku:  5 000 mAh
Liitännät:  USB-C
Muistikorttipaikka:  tukee enintään 1 Tt:n microSD-kortteja
Muuta:  sormenjälkitunnistin, IP67
Infobox OKNimi-testi OK: 
Samsung Galaxy A53 on Samsungin 17. maaliskuuta 2022 julkistama älypuhelin. Suomessa se tuli myyntiin 1. huhtikuuta.
Puhelimessa on kahdeksanydinprosessori ja 6,5 tuuman näyttö, jonka kuvataajuus on 120 hertsiä. Tallennustilaa on valittavana 128 tai 256 gigatavua ja keskusmuistia kuusi tai kahdeksan gigatavua. Tallennustilaa voi laajentaa enintään yhden teratavun microSD-kortilla. Puhelimessa on neljä takakameraa. Pääkameran tarkkuus on 64 megapikseliä, ultralaajakulmakameran 12 megapikseliä, makrokameran viisi megapikseliä ja syvyyskameran viisi megapikseliä. Etukameran tarkkuus on 32 megapikseliä. Akun kapasiteetti on 5 000 milliampeerituntia, ja se tukee 25 watin latausta. Puhelimen IP-luokitus on 67, ja se on pölyn- ja vedenkestävä. Puhelimessa on näytönalainen sormenjälkitunnistin. Käyttöjärjestelmänä on Android 12 ja käyttöliittymänä One UI 4.1. Puhelimelle on luvattu neljä vuotta Android-järjestelmäpäivityksiä ja viisi vuotta tietoturvapäivityksiä.
Aiheesta muualla

Kuvia tai muita tiedostoja aiheesta Samsung Galaxy A53 Wikimedia Commonsissa
Samsung Galaxy A53 Samsungin sivuilla
Samoth

| Tomas Thormodsæter Haugen |
| --- | --- |
 Samoth Metalmania 2007 -festivaalilla.
Henkilötiedot
Syntynyt: 9. kesäkuuta 1974 (ikä 50)
Ammatti:  muusikko, lauluntekijä
Muusikko
Taiteilijanimi:  Samoth, Zamoth
Aktiivisena:  1991-
Tyylilajit:  black metal, death metal, thrash metal
Soittimet:  kitara, basso, rummut, laulu, kosketinsoitin, musiikkiohjelmointi, kontrabasso, alttoviulu
Yhtyeet:  Emperor, Zyklon, Zyklon-B, Burzum, Gorgoroth, Satyricon, Mayhem, Scum
Levy-yhtiöt:  Candlelight Records 
  [ Muokkaa Wikidatassa ] [ ohje ]  
Samoth (oik. Tomas Thormodsæter Haugen, s. 9. kesäkuuta 1974) on merkittävä norjalainen black metal -muusikko. Hän on tullut tunnetuksi Emperor- ja myöhemmin myös Zyklon-yhtyeissä. Zyklonin myötä häntä on kutsuttu Zamothiksi. Samoth omistaa myös levy-yhtiön Nocturnal Art Productions.
Elämäkerta

Nuoruudessaan Samoth tapasi Ihsahnin. Ystävykset soittelivat usein musiikkia keskenään ja perustivat yhtyeen, jonka nimi vaihtui useasti. Aluksi yhtye oli nimeltänsä Dark Device, sitten Xeresia ja viimein Embryonic. Vuonna 1991 nimeksi tuli Thou Shalt Suffer. He soittivat esiasteista black metallia, jossa oli death metal -vaikutteita.
Myöhemmin Samoth lopetti Thou Shalt Sufferin ja perusti Emperorin, jossa hän soitti aluksi rumpuja. Sitten mukaan tuli Ihsahn, basisti Mortiis ja rumpali Faust. Uusien jäsenten liittymisen yhteydessä Samoth siirtyi soittamaan kitaraa.
Vuonna 1994 Samoth joutui 16 kuukaudeksi vankilaan Skjoldin kirkon polttamisesta Varg Vikernesin kanssa.
Vuosien soittamisen ja muutaman albumin julkaisun jälkeen Samoth lopetti yhtyeen vuonna 2001, koska hänen ja Ihsahnin musiikkimieltymykset erosivat suuresti toisistaan. Emperorin viimeiseksi levyksi jäi Prometheus: The Discipline of Fire & Demise, jonka jälkeen Samoth jatkoi kitaransoittoa Zyklonissa. Vuoden 2007 Emperorin Euroopan-kiertueella Samoth oli mukana 
kitaristina.
Diskografia

Joka tuotoksen loppuun on merkitty myös Samothin soittama instrumentti kyseisellä levyllä.
| --- | --- |
 Thou Shalt Suffer 1991 – Into the Woods of Belial (kitara)  1991 – Open the Mysteries of Your Creations (kitara) Emperor 1992 – Wrath of the Tyrant (rummut)  1993 – Emperor / Hordanes Land (kitara)  1994 – In the Nightside Eclipse (kitara)  1994 – As the Shadows Rise (kitara)  1997 – Reverence (kitara)  1997 – Anthems to the Welkin at Dusk (kitara)  1999 – Thorns vs. Emperor (kitara ja basso)  1999 – IX Equilibrium (kitara)  2001 – Prometheus: The Discipline of Fire & Demise (kitara) Ildjarn 1992 – Seven Harmonies of Unknown Truths (laulu) :  Burzum 1993 – Aske (basso) Gorgoroth 1994 – Pentagram (basso) Satyricon 1994 – The Shadowthrone (kitara ja basso) Arcturus 1995 – Constellation (kitara) Zyklon-B 1995 – Blood Must Be Shed (kitara)  2001 – World ov Worms (kitara)  2003 – Aeon (kitara)  2006 – Disintegrate (kitara)
Scott Patterson (maastohiihtäjä)

| Scott Patterson |
| --- | --- |
 Scott Patterson MM-kilpailuissa 2019 Seefeldissä, Itävallassa.
Henkilötiedot
Syntynyt: 28. tammikuuta, 1992
Kansalaisuus:  yhdysvaltalainen
Uran tiedot
Laji:  maastohiihto
Aiheesta muualla
scottgpatterson.wordpress.com
Scott Patterson (s. 28. tammikuuta 1992) on yhdysvaltalainen hiihtäjä.
Patterson kilpaili talviolympialaisissa 2018. Hän sijoittui 50 kilometrin perinteisen hiihtotavan yhteislähtökilpailussa 11:nneksi, 15+15 kilometrin yhdistelmäkilpailussa 18:nneksi, vapaan hiihtotavan 15 kilometrillä 21:nneksi ja viestissä 11:nneksi. Seefeldin MM-kilpailuissa 2019 hän oli henkilökohtaisilla matkoilla parhaimmillaan vapaan hiihtotavan 50 kilometrillä 23:s ja viestissä yhdeksäs. Oberstdorfin MM-kilpailuissa 2021 hän oli 50 kilometrin perinteisen hiihtotavan yhteislähtökilpailussa kymmenes, 15+15 kilometrin yhdistelmäkilpailussa neljästoista, vapaan hiihtotavan 15 kilometrillä 27:s ja viestissä kahdeksas. Pekingin olympialaisissa 2022 hän sijoittui lyhennetyssä 50 kilometrin vapaan hiihtotavan yhteislähtökilpailussa kahdeksanneksi, yhdistelmäkilpailussa 11:nneksi, 15 kilometrin perinteisen hiihtotavan kilpailussa 38:nneksi ja viestissä yhdeksänneksi. Planican MM-kilpailuissa 2023 hän oli 15 kilometrin vapaan hiihtotavan kilpailussa 15:s, 50 kilometrin perinteisen hiihtotavan yhteislähtökilpailussa 16:s ja 30 kilometrin yhdistelmäkilpailussa 19:s.
Patterson kilpaili maailmancupissa ensimmäisen kerran Nové Městossa tammikuussa 2016. Ensimmäiset maailmancupin pisteensä hän saavutti oltuaan yhdeksäs Pyeongchangin yhdistelmäkilpailussa helmikuussa 2017. Parhaimmillaan hän on sijoittunut seitsemänneksi Falunin 15 kilometrin vapaan hiihtotavan kilpailussa maaliskuussa 2022. Hän oli samana viikonloppuna voittamassa sekaviestin maailmancupkilpailua.
Aiheesta muualla

Kuvia tai muita tiedostoja aiheesta Scott Patterson (maastohiihtäjä) Wikimedia Commonsissa
Scott Reeves

Gregory Scott Reeves (s. 16. toukokuuta 1966 Santa Monica, Kalifornia) on yhdysvaltalainen näyttelijä.
Reeves tunnetaan muun muassa saippuasarjasta Tunteita ja tuoksuja, jossa hän on esittänyt Ryan McNeiliä. Reeves on näytellyt myös Steven Webberiä General Hospitalissa ja Noel Laughlinia Nashville-sarjassa. Filmirooleja hänellä on ollut esimerkiksi elokuvissa Friday the 13th. Part VIII – Jason Manhattanilla (1989) ja Vaaran joki (Edge of Honor, 1991).
Reevesin aviopuoliso on Päivien viemää -sarjassa esiintynyt näyttelijä Melissa Reeves (o.s. Brennan). Pari meni naimisiin vuonna 1990.
Aiheesta muualla

Scott Reeves Internet Movie Databasessa. (englanniksi)
STS-127

STS-127:n laukaisu 16.7.2009.
STS-127 (ISS:n kokoonpanolento 2J/A) oli avaruussukkulalento Kansainväliselle avaruusasemalle (ISS). Se oli avaruussukkula Endeavourin 23. lento ja sen suunniteltu laukaisu oli 13. kesäkuuta 2009. Nasa joutui kuitenkin lykkäämään laukaisua tankkauksen yhteydessä ilmenneen vetyvuodon takia. Laukaisua jouduttiin lykkäämään viisi kertaa huonon sään tai tankkausongelmien vuoksi. Sukkula laukaistiin onnistuneesti matkaan Kennedy Space Centeristä, Floridasta kuudennella lähtöyrityksellä 16. heinäkuuta 2009 kello 1.03 Suomen aikaa.
Lennon aikana avaruusasemalla oli 13 henkeä yhtä aikaa, mikä on kaikkien aikojen suurin määrä. Endeavour kuljetti myös 500:nnen ihmisen avaruuteen. Lennolla oli mukana myös ensimmäistä avaruuslentoaan suorittava suomalaissukuinen tehtäväspesialisti Timothy Kopra.
Endeavour telakoitui ISS:ään 17. heinäkuuta kello 20.47 Suomen aikaa. Kello 22.48 avattiin Endeavourin ja avaruusaseman välinen luukku. Ensimmäistä kertaa avaruusasemalla oli ennätykselliset 13 henkeä. Timothy Kopra ja avaruusasemalla työskentelevä japanilainen Koichi Wakata vaihtoivat tehtäviä Wakatan siirtyessä STS-127:n miehistöön ja palatessa heidän mukanaan maahan. Sukkulamiehistö jäi asemalle vielä 11 päiväksi. Kopra jäi asemalle vielä noin kuukaudeksi Retkikunta 20:n jäsenenä.
Lennon pääasiallinen tehtävä oli kuljettaa ja asentaa ISS-avaruusasemalle japanilaisen Kibō-laboratoriomoduulin kaksi viimeistä osaa: ulkopuolinen lavetti (JEM EF) ja ulkopuolinen paineistamaton osa (ELM-ES). Lennolla suoritettiin viisi avaruuskävelyä. Lento kesti lähes 16 päivää. Endeavour laskeutui 31. heinäkuuta kello 17.48 Suomen aikaa Kennedyn avaruuskeskukseen Floridaan.
Miehistö

| Asema | Asemalle lähtevä | Asemalta palaava |
| --- | --- | --- |
Komentaja: Mark L. Polansky 3. avaruuslento
Pilotti: Douglas G. Hurley 1. avaruuslento
Tehtäväspesialisti 1: Christopher J. Cassidy 1. avaruuslento  EV3
Tehtäväspesialisti 2: Julie Payette, CSA 2. avaruuslento  Lentoinsinööri
Tehtäväspesialisti 3: Thomas H. Marshburn 1. avaruuslento  EV4
Tehtäväspesialisti 4: David Wolf 4. avaruuslento  Johtava avaruuskävelijä EV1
| Tehtäväspesialisti 5 | Timothy L. Kopra Retkikunta 20 1. avaruuslento  EV2 | Koichi Wakata, JAXA Retkikunta 20 3. avaruuslento |
STS-127 tulee olemaan ensimmäinen kerta jolloin kaksi kanadalaista astronauttia, Robert Thirsk ja Julie Payette, on avaruudessa yhtä aikaa.
Hyötykuorma

Kibō-moduulin kahden viimeisen osan lisäksi hyötykuormaan kuuluu myös avaruusaseman runkoelementin P6 truss kuusi uutta akkua vanhojen palatessa sukkulalla takaisin maahan. Lisäksi avaruusasemalle kuljetetaan LDU (Linear Drive Unit), PM-2 (Pump Module-2) ja SGANT (Space to Ground Antenna Group), mitkä kaikki tullaan siirtämään aseman ulkoiseen varastoon (ESP-3) avaruuskävelyn aikana. Lisäksi mukana on erilaisia mikro- ja pikosatelliitteja.
Tilastoja

158. Yhdysvaltain miehitetty avaruuslento
127. sukkulalento STS-1:n jälkeen
23. Endeavourin lento
102. avaruussukkula Challengerin onnettomuuden jälkeinen lento
14. avaruussukkula Columbian onnettomuuden jälkeinen lento
29. avaruussukkulalento Kansainväliselle avaruusasemalle
Ensimmäinen kerta jolloin 13 henkeä on yhtä aikaa avaruusasemalla (kaikkien aikojen suurin määrä ihmisiä samalla avaruusaluksella)
STS-127 kuljettaa 500:nnen ihmisen avaruuteen
Media

Video: Endeavour laukaistaan laukaisualusta LC-39A:ltä Kennedy Space Centeristä lennolle STS-127
Kaikki kolmetoista aseman avaruuslentäjää ryhmäkuvassa 25.7.2009
Astronautti Christopher Cassidy avaruuskävelyllä 27.7.2009
Aiheesta muualla

Wikimedia Commonsissa on kuvia tai muita tiedostoja aiheesta .
Nasan STS-127 kotisivu
Nasan avaruussukkulasivu
STS-127:n laukaisu YouTube-kanava NASAtelevisionissa – video (10min 30s)
Lennon STS-127 lehdistöpaketti (Arkistoitu – Internet Archive) (PDF-tiedosto 6,8 Mt) (englanniksi)
| 0 | 1 | 2 | 3 |
| --- | --- | --- | --- |
|  | Edeltäjä: STS-125 | Nasan avaruussukkulalennot | Seuraaja: STS-128 |
STS-127 Endeavour laukaisualustalla
Astronautti David Wolf toisella avaruuskävelyllä ISS:n ulkopuolella 20.7.2009
Santeri Löppönen

Santeri Löppönen (s. 3. marraskuuta 1998 Hamina) on suomalainen pesäpalloilija. Hän edustaa Superpesiksessä pelaavaa kasvattajaseuraansa Kouvolan Pallonlyöjiä. Hänellä on KPL:n kanssa vuoteen 2020 ulottuva sopimus. Sisäpelissä Löppönen pelaa etenijänä ja ulkopelissä polttolinjassa. Kaudella 2019 alkaneella urallaan Superpesiksessä Löppönen on pelannut 20 runkosarjaottelua, joissa on lyönyt yhden kunnarin ja neljä tavallista juoksua, tuonut 25 juoksua ja kerännyt 34 kärkilyöntiä. Yhdeksässä pudotuspeliottelua, hän on lyönyt yhden tavallisen juoksun, tuonut seitsemän juoksua ja kerännyt 17 kärkilyöntiä.
Anna Netrebko

| Anna Netrebko> Анна Юрьевна Нетребко |
| --- | --- |
 Anna Netrebko vuonna 2013.
Henkilötiedot
Syntynyt: 18. syyskuuta 1971 (ikä 53) Krasnodar, Venäjän SNT, Neuvostoliitto
Kansalaisuus:  venäläinen ja itävaltalainen
Ammatti:  laulaja
Muusikko
Tyylilajit:  ooppera (sopraano)
Levy-yhtiöt:  Deutsche Grammophon
Aiheesta muualla
Kotisivut
  [ Muokkaa Wikidatassa ] [ ohje ]  
Anna Jurjevna Netrebko (ven. Анна Юрьевна Нетребко, s. 18. syyskuuta 1971 Krasnodar, Neuvostoliitto) on venäläinen sopraano, joka kuuluu maailman huippusopraanoihin. Netrebko on ollut valtaosan urastaan lyyrinen sopraano, jolla on suuri ääni, ja hän oli kysytyin lyyrinen sopraano vuonna 2013. Netrebko on kuitenkin vuodesta 2014 siirtynyt dramaattisen sopraanon repertuaariin. Netrebkon ääni on sopraanolle harvinainen tummasävyinen.
Ura

Netrebko aloitti laulajanuransa Mariinski-teatterissa Valeri Gergijevin ohjauksessa. Venäläisten oopperateosten lisäksi Netrebko on Mariinski-teatterissa tehnyt muun muassa Lucia di Lammermoorin Lucian roolin. Hän esiintyi Yhdysvalloissa ensi kerran 1995 Ludmilana Mihail Glinkan Ruslan ja Ludmilassa San Franciscon oopperassa. Metropolitan-oopperassa hän esiintyi ensi kerran 2002 Natašana Sodan ja rauhan Metin-ensi-illassa. Netrebko on vieraillut Mikkelin musiikkijuhlilla 1990-luvulla kolme kertaa Pietarin Mariinski-teatterin lauluryhmässä. [lähde? ]
Netrebkon ensimmäinen studioalbumi Opera Arias ilmestyi 2003, ja se oli vuoden myydyimpiä klassisen musiikin levyjä. [lähde? ]
Netrebko erotettiin New Yorkin Metropolitan oopperasta helmikuussa 2022 Venäjän hyökättyä Ukrainaan. Netrebko on tukenut Vladimir Putinia uudelleen valinnassa, eikä suostunut tuomitsemaan Putinia hyökkäyksestä eurooppalaiseen valtioon. [lähde? ]
Kansalaisuus

Netrebko sai heinäkuussa 2006 Itävallan kansalaisuuden, mitä paheksuttiin Venäjällä syvästi.
Diskografia > CD

| --- | --- |
 Opera Arias (2003)  Sempre Libera (2004)  Violetta – Arien und Duette aus La traviata (2005)  La Traviata (Deutsce Grammophon, 028947759362,  2005)  Das Mozart Album (2006)  The Russian Album (2006)  Betrothal in a Monastery (2006)  Duets (2007)  Gold (2007) :  Souvenirs (2008)  La bohème (2008)  Bel canto spectacular (2008)  I Capuleti e i Montecchi: tragedia lirica in two acts (2009)  In the Still of Night (2010)  Live at the Metropolitan Opera (2011)  Stabat Mater: a Tribute to Pergolesi (2011)  The opera 2011 album (2011)  Ruslan and Lyudmila (2012)
Diskografia > DVD

Ljudmila ”Ruslan und Ljudmila” (1995), Glinka
Louisa ”Die Verlobung im Kloster” (1998), Prokofjev
Violetta Valery ”La traviata” Giuseppe Verdi (2006) (konserttiäänitys Salzburgin musiikkijuhlilta 2005)
Adina ”L’elisir d’amore” G. Donizetti (2006) (konserttiäänitys Wienin valtionoopperan esityksestä 2005)
Waldbühnen-konsertti, Berliini (2006), Villazón, Domingo
Susanna ”Le nozze di Figaro” (2007), Mozart (konserttiäänitys Salzburgin musiikkijuhlilta 2006)
Kirjallisuutta

Reißinger, Marianne: Anna Netrebko. Ein Porträt.  Reinbek:  Rowohlt, 2005.  ISBN 349-80577-6-6.  (saksaksi)
Dolak, Gregor: Anna Netrebko. Opernstar der Neuen Generation.  München:  Heyne, 2005.  ISBN 345-31201-6-7.  (saksaksi)
Aiheesta muualla

Wikimedia Commonsissa on kuvia tai muita tiedostoja aiheesta .
Michaelsen, Sven: Oper: Der Klassik-Gipfel Stern.  8.4.2006. (saksaksi)
Sammallampi (Kouvola)

| Sammallampi |
| --- | --- |
Valtiot:  Suomi
Maakunnat:  Kymenlaakso, Etelä-Karjala
Kunnat:  Kouvola (Valkeala), Luumäki
Koordinaatit:  61°05′10″N, 27°11′00″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskujoki:  suo-oja Kortonjokeen 
Järvinumero:  14.193.1.010
Mittaustietoja
Pinnankorkeus:  102,9 m  
Pituus:  200 m  
Leveys:  190 m  
Rantaviiva:  0,627 km  
Pinta-ala:  2,903 ha  
Saaria:  ei saaria 
 fiSammallampi 
Sammallampi  on Kymenlaakson ja Etelä-Karjalan maakuntien sekä Kouvolan Valkealan ja Luumäen rajalla, Haukisaaressa sijaitseva lampi.
Maantietoa

Lammen pinta-ala on 2,9 hehtaaria, se on 200 metriä pitkä ja 200 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Kortonjoen valuma-alueeseen (14.193) se kuuluu. Lammen vedenpinnan korkeus on 102,9 metriä mpy.
Shane Haboucha

Shane Edouard Haboucha (s. 27. marraskuuta 1990 Los Angeles, Kalifornia, Yhdysvallat) on yhdysvaltalainen näyttelijä.
Etniseltä taustaltaan Habucha on amerikanjuutalainen. Haboucha on esiintynyt muun muassa sarjoissa CSI, Teho-osasto, Everwood ja Ilman johtolankaa. Haboucha asuu Irvinessä, Kaliforniassa perheensä ja kahden koiransa, kissansa ja liskonsa kanssa.
Aiheesta muualla

Shane Haboucha Internet Movie Databasessa. (englanniksi)